Sergi Mas

Sergi Mas Balaguer (født 30. oktober 1930 i Barcelona) er en andorransk kunstner. Han har arbeidet med skulptur, kirkekunst og andre uttrykksformer, samt interessert seg for folkekunst.

Mas er utdannet ved l'Escola d'Arts i Oficis de la Llotja. Fra 1950 arbeidet han i kunstnersamfunnet Poble Espanyol de Montjuïc i Barcelona. I 1956 bosatte han seg i Andorra, der han i 1960 bidro til restaureringen av Casa de la Vall. Etter at skulpturen av Vår Frue av Meritxell fra det 12. århundre ble ødelagt i brann i 1972, laget Mas en replikk av denne til den nye helligdommen over Andorras nasjonalhelgen.  Han har også tegnet frimerker og utgitt bøker.

Mas ble i 2008 utnevnt til ridder av den franske Ordenen for kunst og litteratur.

Referanser

Eksterne lenker 
 

Andorranske kunstnere
Personer fra Barcelona
Ordre des Arts et des Lettres
Fødsler i 1930